Ehdotus neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen N:o 2505/96 muuttamisesta /* KOM/2000/0201 lopull. */





Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen N:o 2505/96 muuttamisesta (komission esittämä) PERUSTELUT 1. Eri jäsenvaltioiden esittämien pyyntöjen johdosta komissio on tarkastellut yhdessä kyseisten valtioiden asiantuntijoiden kanssa mahdollisuutta avata ja korottaa tiettyjä teollisuustuotteita koskevia autonomisia tariffikiintiöitä. 2. Tämä selvitys tehtiin tullitaloustyöryhmän kokouksen yhteydessä ja sen perusteella voitiin todeta, että jäsenvaltiot voivat hyväksyä tässä asetusehdotuksessa tarkoitettuja tuotteita koskevien uusien tariffikiintiöiden avaamisen ja tariffikiintiöiden korottamisen, ja että tämä ei haittaa näiden tuotteiden markkinoita. Tämä on liitteenä olevan asetusehdotuksen tavoite. Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen [1], [1] EYVL L sekä katsoo seuraavaa: (1) Neuvosto on asetuksellaan (EY) N:o 2505/96 [2] avannut yhteisön tariffikiintiöitä tietyille maatalous- ja teollisuustuotteille. Kyseisten tuotteiden hankintatarpeet yhteisössä olisi tyydytettävä mahdollisimman suotuisin edellytyksin. Tämän vuoksi olisi avattava yhteisön tariffikiintiöitä tulleitta aiheellisten määrien mukaisesti ja korotettava tiettyjä voimassaolevia tariffikiintiöitä häiritsemättä kuitenkaan näiden tuotteiden markkinoita. [2] EYVL L 345, 31.12.1996, s. 1, asetus sellaisena kuin se on viimeksi muutettuna asetuksella (EY) N:o 2745/1999 (EYVL L 331, 23.12.1999, s. 17). (2) Ottaa huomioon tämän asetuksen merkityksen eurooppalaiselle teollisuudelle sekä sen, että asetusta on sovellettava 1 päivästä heinäkuuta 2000, olisi sovellettava Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan 1 osan 3 kohdassa olevaa määräystä asian kiireellisyydestä. (3) Asetus (EY) N:o 2505/96 olisi tämän vuoksi muutettava, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2505/96 liite I kiintiökaudeksi 1.1.-31.12.2000 seuraavasti: -tariffikiintiön, jonka järjestysnumero on 09.2950, kiintiömääräksi tulee 5 000 tn. 2 artikla Muutetaan asetuksen (EY) N:o 2505/96 liitteessä I oleva taulukko tämän asetuksen liitteessä olevalla taulukolla. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Asetusta sovelletaan 1 artiklan osalta 1 päivästä tammikuuta 2000, ja 1 artiklan osalta 1 päivästä heinäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE >TAULUKON PAIKKA> RAHOITUSSELVITYS 1. TOIMENPITEEN NIMI Ehdotus neuvoston asetukseksi (EY) tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta. 2. BUDJETTIKOHTA / -KOHDAT 12 luvun 120 artikla (1210 +1060) 3. OIKEUSPERUSTA perustamissopimuksen 26 artikla 4. TOIMENPITEEN KUVAUS 4.1 Toimenpiteen yleistavoite Yhteisön jalostusteollisuuden tarpeiden huomioon ottamisen varmistaminen suotuisin edellytyksin. 5. RAHOITUSVAIKUTUKSET 5.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) >TAULUKON PAIKKA> Tulojen menetys edelliseen kiintiökauteen verrattuna yhteensä: + 1.060.383 EUR. 6. PETOSTEN TORJUNTATOIMET Tariffikiintiöiden hallinnointia koskevissa säännöksissä säädetään tarvittavista toimenpiteistä petosten ja säännönvastaisuuksien ehkäisemiseksi ja niiltä suojautumiseksi.